Jūrkalnē notiek desmitais mākslas plenērs
Jūrkalnē jūlijā tradicionāli notiek mākslas plenērs, šādu tradīciju 2010. gadā aizsāka mūziķis un mākslinieks Igo. Gleznotāji, grafiķi, tēlnieki, fotogrāfi un citi mākslinieki jūlija mēneša pirmās desmit dienas pavada Jūrkalnē, radot darbus, kurus ietekmē vietējā daba, cilvēki un kultūra. Plenēra noslēgumā 10. jūlijā mākslinieku darbus izstādīs Jūrkalnes tautas namā un "Zaķu krogā".
Šogad plenēram ir jubileja – desmitais gads, tādēļ mākslinieku kodolu veido pirmā Jūrkalnes mākslas plenēra dalībnieki – Ilze Dūdiņa, Ieva Caruka, Ieva Liepiņa un Ainars Rullis. Savus darbus veido arī Tatjana Krivenkova, Rasa Silga Kopmane, Gita Straustiņa un Igo.